Tagalski jezik
Tagaloški jezik ili tagalog (ISO 639-3: tgl), uz malajski, najrašireniji je i službeni jezik na Filipinima. Službeni je i u malezijskoj pokrajini Semporna. Tagalog je baza jezika filipino koji je ustavom priznati službeni jezik na Filipinima. Govori se u srednjem dijelu otoka Luzona (oko glavnog grada Manile) i na otoku Mindoro.

Njime se danas služi oko 23.853.200 ljudi, od čega 21.500.000 u Filipinima (2000 popis), a ostali u Kanadi, Guamu, Saudijskoj Arabiji, Ujedinjenim Arapskim Emiratima, Ujedinjenom Kraljevstvu i SAD-u.

Povijest
Tagalog je jezik naroda Tagali koji živi na srednjem Luzonu u vrijeme dolaska Španjolaca. Španjolci su tokom svoje vlasti radili prve rječnike i gramatike tagaloga, te se o jeziku prije njihovog dolaska malo zna. Prije dolaska Španjolaca se koristilo pismo Baybayin, a tokom španjolske vlasti se lagano prihvaća latinica. Prvi poznati književnik koji piše na tagalogu je Francisco Baltazar u 19. st. Španjolski i engleski jezik su izvršili značajan utjecaj na tagalog tako da u njemu ima mnogo riječi europskog porijekla.

Primjeri
 -Magandang araw po- - Dobar dan
 -Kumusta ka?- - Kako si?
 -Mabuti- - Dobro
 -Salamat- - Hvala
 -oo - da
 -hindî- - ne
 -Pasensya pô- - Oprosti
 -Mabuhay!- - Živjeli!
 -Marunong ka bang magsalitâ ng Ingles?- - Govorite li engleski?
 -Mahal kita- -Volim te

Izvori

Vanjske veze 
 Ethnologue (14th)
 Ethnologue (15th)

Malajsko-polinezijski jezici
Jezici Filipina